**Quarta part**

**Síntesi dels capítols anteriors**

**Condicionants i conseqüències**

Com s’ha vist al llarg d’aquest document, el bosc privat català viu determinat per un conjunt de condicions que el caracteritzen per a be o per mal. Aquestes condicions son complexes i de diferent naturalesa. Fent un esforç de síntesi les podem resumir en sis grups principals: les naturals; les estructurals; les econòmiques; les polítiques, les silvícoles i les sociològiques.

Condicions naturals

Exceptuant algunes àrees dels pirineus, els boscos privats catalans es troben situats dins d’una zona de clima mediterrani. Això comporta que tres quintes parts dels terrenys forestals tenen una precipitació mitja anual de menys de 600 mm, i que de la resta: una quinta part està situada entre les isohietes de 600 a 800 mm.; i l’altre cinquena part te una precipitació mitja superior als 1.000 mm anuals.

Aquesta pluviositat limitada, al 80% del territori, i la important sequera estival, que es produeix quasi tots els anys i atura el desenvolupament de molts arbres fins a tres mesos, determina a la mateixa àrea, vulgues no vulgues, un tipus de vegetació adaptada a aquestes condicions, que es la molt apreciada vegetació dita mediterrània.

Essencialment, per aquestes raons, el creixement dels arbres i dels boscos mediterranis es molt inferior a les produccions forestals tropicals, atlàntiques o boreals. Les plantes i els arbres tenen aquí altres qualitats que s’han de saber buscar, utilitzar i promoure. Sovint, voler competir amb uns productes estàndards, que son mes barats en altres àmbits geogràfics no es probablement la millor opció per el bosc mediterrani.

Les espècies forestals dominants son: el pi blanc, el pi roig, la pinassa, l’alzina i el roure. Aquests boscos ocupen, de forma majoritària, terrenys muntanyosos amb més o menys pendent, ja que tots els terrenys plans aptes per l’agricultura o la ramaderia han estan ocupats per aquestes activitats.

Cal destacar, que el 62% dels terrenys en que es situen les especies dominants tenen un pendent superior al 35%, amb les dificultats que això comporta per el seu aprofitament i gestió, que es tradueix en uns costos d’aprofitament molt mes elevats que en àrees amb pendent inferior.

La producció mitja d’aquestes especies es situa entorn de les 2 t/ha/any, una xifra força allunyada de la mitja de 16 t/ha/any que produeixen els eucaliptus a Galicia o les 5,2 t/ha/any de les millors pinedes de pi pinastre de les Landes i de pi insignis al País Basc.

La producció potencial teòrica del bosc particular a Catalunya es de 2.147.770 tones anuals de fusta amb escorça.

Condicions estructurals

La propietat privada forestal es atomitzada i desequilibrada. Hi ha 221.779 propietaris. El 98,7% d’aquestes propietats tenen una superfície forestal inferior a les 100Ha. El 1,3 % restant tenen finques de mes de 100 ha. El primer grup posseeix el 58,5% de tota la superfície forestal privada i el segon el restant 41,5%.

En general, el segon grup, fa els aprofitaments dels seus boscos a patir de petites empreses forestals i petites empreses transportistes, que proveeixen a la industria transformadora. Hi ha també, un grup reduït de propietaris, sovint també agricultores, que realitzen directament les feines forestals

Del primer col·lectiu, els 211.234 propietaris que tenen menys de 25 ha, la majoria, no realitzen en general cap tipus d’activitat forestal a les seves propietats. La resta actua, quan pot, de forma similar als propietaris del segon grup.

Condicions econòmiques

No existeixen estadístiques fiables que permetin determinar amb seguretat els guanys dels propietaris forestals per la venda de la fusta o serveis que donen els seus boscos.

Establint uns preus mitjos a partir de les subhastes en peu de fusta dels boscos de propietat municipal, tenint en compte el preu que paga la industria i considerant que les despeses generals són el 20% del benefici brut obtingut, s’assoleixen les remuneracions teòriques següents:

* Propietats de 500 ha: Beneficis de 20.800 € anuals, que equivalen a un sou de catorze pagues de 1.485 €
* Propietaris de 300 ha: Beneficis de 12.480 € anuals, equivalents a un sou de catorze pagues de 891 €
* Propietaris de 100 a 200 ha: Beneficis de 6.240 € anuals, equivalents a un sou de catorze pagues de 520 €
* Propietaris amb 25 ha: Beneficis de 1.000 € anuals, equivalents a un sou de catorze pagues de 71 €

Amb aquest ordre de magnitud s’observa que l’aprofitament forestal no es un gran negoci per els propietaris privats.

Ara be com que, generalment, les tallades no son anuals i es fan cada cert període de temps, els beneficis recollits en el moment de la tallada son aparentment superiors. Així, per exemple, en una finca situada entre les 100 i 200 ha, que es talla cada 25 anys, dona uns beneficis en aquell moment de 156.000 €, una xifra mes galdosa que els 520 € mensuals que resulten de repartir aquesta quantitat pels mesos del període en que no es talla. Normalment, la majoria de propietaris no realitzen cap mena d’inversió al seu boscam, confiant en la magnanimitat de la mare naturalesa. Els boscos, en aquest cas, funcionen com una guardiola que es va omplint gratuïtament i de la que es pot disposar de tant en tant. En aquesta situació, tant freqüent, el bosc te mes valor patrimonial que financer.

En qualsevol cas, l’oferta de productes forestals a Catalunya no es gens estructurada i respon a un sistema molt allunyat de l’actual economia de mercat.

Avui la industria de primera transformació, primer client dels boscos privats, consumeix al voltant de 600.000 t anuals (18% de la producció teòrica anyal). Aquesta xifra es com a mínim un 40% mes baixa que la que es consumia l’any 1979, quan encara eren obertes dues fàbriques de cel·lulosa i una de taulers.

Si com s’ha dit, anteriorment, la producció total teòrica dels boscos catalans de propietat privada es de 2.147.770 tones anuals i el consum, sumant bosc privat i públic, es el que hem indicat en el paràgraf anterior, no costa gaire inferir que la majoria de boscos del país estan immobilitzats en aquest aspecte productiu.

El nombre de serradores s’ha reduït en els darrers anys. El 70% d’aquestes empreses consumeixen menys de 18.000 t a l’any. Solament tres serradores superen les 50.000 t anuals.

En general, les serradores mes importants fabriquen productes amb poc valor afegit, com ara palets pel transport

La industria de segona transformació es prou important a Catalunya, però la matèria prima que utilitzar es quasi sempre d’importació. La balança comercial forestal a Catalunya es àmpliament deficitària.

El mercat forestal es opac i la informació de que es disposa es mínima. En contrast amb la desenvolupada reglamentació de la gestió forestal, la regulació del mercat ha estat deixada de banda a la nostre política forestal.

Es evident que la situació actual de la industria marca la productivitat, aprofitament i beneficis dels boscos privats catalans. Es, també, patent, que sense un canvi sensible les coses no variaran. En qualsevol cas, les variacions que puguin produir-se seran lentes.

Condicions polítiques (SOBRE LA PARTICIPACIO)

Si la política forestal d’un país s’ha de considerar com un acord negociat entre el govern i la resta d’actors socials relacionats amb els boscos, s’ha de dir d’entrada que aquesta no ha estat la línia principal de les polítiques forestals de les Espanyes. Al contrari, la política forestal ha estat imposada unilateralment per el govern.

Aquesta orientació ha evolucionat lleugerament amb la política autonòmica catalana, al crear-se el Centre de la Propietat Forestal, com una eina participativa que instaura unes noves relacions entre els propietaris privats i la Generalitat. La mentalitat centralista, jerarquitzada i reglamentista de l’administració forestal es confronta per primer cop amb la visió d’alguns propietaris.

Diem alguns propietaris perquè, no han participat en aquesta concertació el 95,2% dels propietaris, que posseeixen menys de 25 ha de superfície forestal. Dels 10.545 restants, amb dret a col·laborar, solament 2.000 (19%) pertanyen a les associacions convocades. En definitiva, doncs, varen participar en la concertació solament el 1 % dels amos particulars dels boscos catalanes. En els darrers anys s’ha ampliat una mica la representativitat, però en qualsevol cas no arriba al 4% de propietaris.

La política i la legislació forestals son eines complementaries: la política aporta directrius i les lleis estableixen: drets i responsabilitats; i, de forma exhaustiva, els instruments o practiques per desenvolupar aquells criteris.

La finalitat principal de la política forestal catalana, manifestada clarament en els primers articles de la Llei Forestal de 1988 es la d’establir “l’ordenament dels terrenys forestals de Catalunya per assegurar-ne la conservació i garantir la producció de primeres matèries, aprofitar adequadament els recursos naturals renovables i mantenir les condicions que permeten un ús recreatiu i cultural d’aquests terrenys”.

Els ajuts públics al bosc privat sumen una mitjana anual de 7 M€, incloent un percentatge aportat per la Unió Europea, aquesta quantitat representa aproximadament el 12% del pressupost de l’Administració Forestal catalana. Els costos de personal i la despesa corrent sumen el 74% d’aquest pressupost, una xifra que mostra amb claredat el caràcter intervencionista tradicional de les administracions forestals de les Espanyes i el pes de la seva organització burocràtica.

El moviment ecologista de Catalunya va exercir els anys vuitanta i començament del noranta una forta pressió sobre les decisions forestals del Govern de la Generalitat que ha ajudat a reforçar els aspectes conservacionistes i reglamentistes de la política forestal tradicional.

Condicions silvícoles

A Catalunya, la irrupció de la silvicultura alemanya dels segle XVIII no va tenir influencia sobre la manera de gestionar el bosc particular. Posteriorment, quan s’ha comprovat que les tècniques inventades pels boscos centreeuropeus no funcionaven a la mediterrània, no s’ha desenvolupat una escola pròpia que estudies la seva adaptació o substitució.

Aquesta situació ha afavorit que l’aprofitament dels boscos de llavor es fes per tallades de selecció econòmiques o aclarides, en les que es tallen, cada cert temps, els arbres millors i mes grans. Malauradament aquest sistema porta associada la baixa rendibilitat i la pèrdua de qualitat del bosc, perquè els arbres mes dolents son deixats com a arbres dominants.

Els boscos de rebrot s’aprofiten aclarint de temps amb temps les matades.

En ambdós cassos es confia en que la natura serà prou generosa perquè el negoci del bosc funcioni sense gaires o cap inversió.

Condicions sociològiques

No hi ha cap estudi complert sobre els diferents perfils dels propietaris forestals, les seves necessitats i motivacions, els interessos que tenen sobre la seva propietat o els factors que desencadenen les decisions de gestió que van prenen.

Tot i aquesta mancança, la documentació disponible permet afirmar que predomina la propietat individual, però que la multipropietat va creixent i ja ocupa un 15% de la superfície forestal privada.

En general, les propietats son heretades i, excepcionalment comprades. La majoria dels titulars son de sexe masculí.

La propietat forestal rarament funciona com un capital. Les petites finques, les mes abundants numèricament, son les que tenen els aprofitaments forestals de mes baixa rendibilitat.

El grau d’associacionisme es mínim, només un 3% dels propietaris privats pertanyen a alguna organització que defensi els seus interessos. En general l’individualisme predomina sobre l’associacionisme i te com a conseqüència una extensa superfície forestal desestructurada i una gestió forestal minifundista i desorganitzada.

**Consideracions sobre la política forestal catalana actual del bosc privat**

Ordenament dels terrenys forestals

Con ja s’ha dit anteriorment un dels objectius centrals de la política forestal catalana es la organització en l’espai i en el temps (ordenament) dels terrenys forestals de Catalunya.

Per aconseguir-ho l’administració forestal ha desenvolupat dues eines principals els plans tècnics i la concertació amb la propietat a través del Centre de la Propietat Forestal.

Aquests instruments s’han aplicat finca per finca, renunciant al associacionisme que no ha estat tractat fins a l’any 2004 i de forma superficial. En un principi els plans tècnics es varen pensar per finques de mes de 25 ha, a partir de l’any 2004 si han afegit finques menors.

En els 23 anys d’aplicació d’aquesta política s’han obtingut els resultat següents (quadre 1):

Quadre 1 Planejament bosc privat. Període 1984 – 2017. Font: CPF

|  |  |
| --- | --- |
| **Concepte** | **Valor** |
| Superfície forestal priva ordenada | 453.221 ha |
| Percentatge sobre la superfície forestal privada catalana | 29% |
| Nombre de finques privades > 25 ha ordenades | 3.107 |
| Percentatge finques privades ordenades >25 ha sobre total finques >25 ha | 29% |
| Nombre de finques privades < 25 ha ordenades | 511 |
| Percentatge finques privades <25 ha ordenadees sobre total finques <25 ha | 0,23% |
| Percentatge de finques privades ordenades sobre el total de finques forestals privades | 3,43% |

En el decurs d’aquest període s’han elaborat plans per el 29% de la superfície forestal catalana, el que significa que per acomplir l’objectiu polític esmentat manca planificar encara el 71% de la superfície forestal privada.

El 71% dels propietaris de de mes de 25 ha no han respost als acords establerts entre les associacions de propietaris forestals i la Generalitat de Catalunya i no han elaborat plans per a les seves finques. Només ho ha fet un 29%

El gruix de propietaris forestals amb menys de 25 ha, es a dir, el 99,77%, no han participat en la redacció de plans tècnics.

El programa de planejament i gestió associada de les comarques de Barcelona ha tractat un total de 137.498 ha, un 30% de la seva superfície forestal privada.

Els resultats son meritoris, però no son bons, perquè els 30% de superfície planificada aconseguits estan molt lluny de complir el principal objectiu de la política forestal catalana, l’ordenament de tota la superfície forestal privada. L’atomització de la propietat, un dels problemes estructurals que te el bosc particular català, ni s’ha enfocat ni s’ha resolt des de l’administració forestal.

Assegurar la conservació i l’aprofitament adequat dels recursos naturals

Un altre objectiu prioritari es el d’assegurar la conservació dels boscos. Es cert i comprovable que el control de l’administració forestal sobre els boscos es intensiu i constant, no endebades les despeses de personal i despesa corrent, com ja s’ha dit, sumen el 74% de tot el pressupost forestal. El compliment dels reglaments està garantit.

Ara be si es considera que per una bona conservació cal millorar l’estructura i equipament dels boscos per facilitar, per exemple, la prevenció i l’extinció dels incendis, llavors s’ha de fer notar que hi han grans contradiccions. Amb l’actual sistema de repartiment dels ajuts públics al bosc privat, per exemple, les tres quintes parts de superfície forestal catalana que està per sota de la isohieta de 600 mm, es a dir els boscos mes delicats en tots els aspectes, només han rebut el 21 % dels ajuts totals d’aquest període, mentre que el 79% d’ajuts restants s’han repartit entre les dues quintes parts mes productives i menys desafavorides.

Mentre la superfície del bosc públic català es fixa i inamovible, la del bosc privat està sotmesa a legislacions molt diferents que en poden condicionar la seva continuïtat. La classificació dels sols es una tasca del planejament urbanístic i no sembla que l’administració forestal participi molt activament en la discussió dels diferents plans municipals o de mes abast. Aquesta situació no afavoreix l’objectiu de conservació que es comenta.

En conseqüència, hi ha una policia forestal efectiva en la conservació, però hi ha un repartiment dels ajuts públics contradictori amb aquest objectiu i una manca de participació en les definicions de la superfície de bosc privat.

Garantir la producció de primeres matèries

La mobilització de productes forestals per garantir el subministrament a la industria, que es el mateix que dir l’estructuració de la oferta dels boscos privats, i la garantia de posar al mercat una certa quantitat de fusta anualment, ha estat impossible amb: el planejament finca per finca; amb la manca de claredat d’aquest planejament alhora de dir quines parcel·les forestals son viables econòmicament i quines no; amb el sistema d’ajuts dirigit més a la renda que a la producció; i amb la manca d’acord amb els propietaris per assegurar l’execució continua dels plans.

La millora de la productivitat dels boscos catalans a partir de: l’estudi i aplicació d’una silvicultura adequada; la mecanització dels treballs i aprofitaments i l’ajut a la constitució d’empreses forestals amb suficient dimensió per equipar-se tecnològicament, no ha estat un dels objectius de la nostra política forestal. Les institucions creades per la Generalitat amb col·laboració amb altres entitats com El Centre Tecnològic de Catalunya i el Centre de Recerca i Aplicacions Forestals han treballat molt poc en l’àmbit de gestió i han dedicat els seus esforços a temes mes relacionats amb qüestions ambientals com, per exemple, l’absorció del diòxid de carbó per les masses forestals o la influencia del canvi climàtic en el paisatge.

Segons les dades del CPF, l’any 2017 es varen fer aprofitaments en 12.452 ha de boscos privats i es varen fer treballs de millora en 748 ha, en total va haver treballs en 13.200 ha. Aquesta xifra representa el 0,84 % del total de superfície privada i permet constatar que la majoria de boscos catalans estan immobilitzats.

Mantenir condicions que permetin l’ús recreatiu i cultural dels terrenys forestals

La relació entre superfície forestal privada i us públic es un tema complexa en el que conflueixen punts de vista molt diferents.

D’una banda, els propietaris, que, en general, no tenen tancats i barrats els seu boscos, es queixen d’un us abusiu dels seus bens per part de molts ciutadans que tenen tendència a considerar, tot i que viuen en un sistema d’economia de mercat, que el boscos son de tots.

D’altre banda, els ciutadans amb els impostos que paguen fan possible que existeixi, per exemple, uns serveis de prevenció i lluita contra incendis forestals que costen uns 60 M€ anuals. Quantitat que no podrien cobrir els propietaris amb les condicions actuals o que podrien finançar perdent mes de la meitat dels seus beneficis, amb les condicions teòriques apuntades anteriorment. Aquests ciutadans, també fan possible la vigilància ambiental (un quart del pressupost de l’administració forestal catalana) i financen a traves dels ajuts públics inversions en els boscos privats.

Un debat clàssic, en l’àmbit del us públic dels boscos privats, es centre en preguntar-se si els ciutadans tenen llibertat per recorre el territori en que viuen, respectant, això si, els bens privats;o si aquest dret no ha d’existir. En alguns països aquest dret dels ciutadans forma part del text constitucional.

A casa nostra, els límits no son tant nítids. L’administració forestal navega per sobre d’aquesta qüestió intentant que ningú prengui mal. De fet hi ha alternatives que es poden explorar sobre la forma d’ordenar aquest us públic i generar beneficis per els propietaris, però s’ha de constatar que això exigeix associacionisme, concertació i planificació global, una cosa ben allunyada del planejament finca per finca, que es promou el Govern.

Un altre debat clàssic es produeix quan alguns propietaris privats, que consideren que les aportacions publiques actuals son insuficients, reclamen que la societat els hi pagui directament els beneficis ambientals que els seus boscos aporten a la societat. Aquest col·lectiu be a dir, nosaltres que som el 3% de la població de Catalunya hauríem de ser remunerats pel 97% restant pels beneficis que els hi aportem cada dia.

En l’altre extrem de la polèmica, alguns ciutadans es pregunten si la quantitat que ja es destina al bosc privat es suficient. També, es questionen si a més dels beneficis naturals que donen, els ajudats haurien de complir algun altre requisit, com per exemple no tenir tancada i vallada la finca quan es reben ajuts públics. Alguns radicals fins hi tot insinuen que, a la llarga, sortiria mes barat expropiar les finques privades, pels beneficis generals que generen, que pagar un cànon anual.

En definitiva, el manteniment de les condicions que permeten l’ús recreatiu i cultural dels boscos privats depèn, avui, més dels seus propietaris que de la política forestal del país.

**Algunes reflexions sobre altres aproximacions als problemes forestals del bosc privat a Catalunya**

Moltes persones vinculades o interessades pels temes forestals poden estar satisfets amb les polítiques actuals i els seus resultats. Per tots els que creguin aixó les reflexions que seguiran no tenen cap sentit.

Ara be, si algú està d’acord en que, segons les demostracions de les pagines anteriors, l’ordenament dels terrenys forestals - per assegurar-ne la conservació i garantir la producció de primeres matèries, aprofitar adequadament els recursos naturals renovables i mantenir les condicions que permeten un ús recreatiu i cultural dels boscos - que es l’objectiu principal de la política forestal catalana, està lluny d’assolir-se, llavors, les reflexions que es presenten a continuació poden ajudar-lo a considerar que existeix un ampli ventall de possibilitats per arribar-hi. Fins hi tot poden animar-lo a proposar i aconseguir alguns canvis.

**Reestructuració de la propietat i de la oferta**

Tal com es dedueix de la situació descrita en els apartats anteriors, **l’atomització de la propietat i l’enfocament polític finca per finca** dela major part de decisions governamentalscondicionen totalment la modernització i racionalització del sector forestal a Catalunya.

Aquestes dues raons son cabdals per explicar:

* La manca d’associacionisme entre la propietat forestal i la dificultat del Govern per aconseguir acords negociats amb la majoria de propietaris del país
* La impossibilitat de que existeixi una oferta de productes forestals estructurada i continua que pugui satisfer les demandes d’un mercat modern i global
* La dificultat per modernitzar i mecanitzar les empreses de treballs forestals, que d’acord amb el volum i distribució fragmentada de treballs que genera l’actual distribució de la producció i la fragmentació del mercat, no poden arribar a la grandària suficient que garanteixi els rendiments i amortitzacions de la maquinaria moderna que es necessita.
* La incompatibilitat entre la baixa producció actual i les dificultats de subministrament, i l’existència d’una industria de primera transformació competitiva a nivell global.
* El baix percentatge d’ordenament de la superfície forestal catalana, obligada a planificar dins de l’àmbit reduït de les finques individuals.
* La impotència per resoldre els problemes lligats a la relació entre propietat forestal privada i us social dels boscos

Aquesta situació no es nova ni exclusiva de Catalunya. Molts països forestals amb mes tradició en les polítiques del bosc privat, com Alemanya, Suècia, Finlàndia o Canada, s’han enfrontat a aquesta problemàtica. **El tots aquests els casos les solucions han passat per l’associacionisme entre els propietaris forestals.** Per contra,França, el nostre model en tantes coses, ha optat per afavorir les visions patrimonials de caràcter individual, que es el que mateix que s’ha fet a la política forestal catalana, una solució totalment insuficient allí, que ha hagut d’esser completada amb el recolzament a cooperatives forestal i altres institucions semblants i que no ha pogut evitar un decaïment important del sector.

Les associacions de propietaris forestals a Catalunya, d’acord amb les experiències desenvolupades fins avui, podrien tenir les característiques següents:

*Organització territorial*: Per municipis

*Pertinença a l’associació*: Voluntària

*Representació territorial de primer nivell*: Federació comarcal

*Representació territorial de segon nivell*: Federació catalana

*Programació tècnica i econòmica*: Planejament comarcal

*Participació en el planejament comarcal*: Comissió forestal comarcal. {Federació comarcal; Ajuntaments; Generalitat; altres institucions (diputacions, consells comarcals, industria, conservacionistes)⎬

*Gestió del planejament*: Federació comarcal i Associacions de propietaris

*Control de la gestió*: Comissió forestal comarcal

*Recolzament tècnic a la gestió:* Comissió forestal comarcal

*Fiançament*: Programa d’ajuts de la Generalitat i altres, a traves de convenis amb les associacions

*Compromís i participació dels associats en l’execució dels treballs, finançament i futur forestal*: Contractes entre l’associació i els propietaris

Aquest sistema, es basa en el municipi com unitat territorial perquè s’ha demostrat des de fa temps que és un bon àmbit aglutinador dels interessos dels propietaris forestals. S’obra la porta a que s’agrupin o no diversos municipis segons les seves afinitats i interessos; i es cerca una unitat territorial mes gran a traves de la Federació comarcal.

La participació amplia que aglutini els principals interessos urbanístics, forestals, econòmics i ambientalistes s’acondueix a traves de la Comissió Forestal Comarcal.

Aquesta Comissió es la responsable de redactar un planejament comarcal consensuat que ha de sevir de guia per la política forestal del bosc particular que es desenvolupi a la comarca.

La gestió del planejament acordat correspon a la Federació comarcal i a les associacions. La supervisió de l’execució del planejament seria competència de la Comissió Forestal Comarcal

El finançament públic es canalitza a traves de les associacions o federacions a partir dels plans comarcals.

**Ampliació dels coneixements silvícoles i organització de la informació**

Al llarg d’aquest document s’ha alertat de la **dificultat d’aplicar la silvicultura centreeuropea al bosc mediterrani** i de la necessitat d’estudiar i usar una silvicultura adequada a les condicions mediterrànies de la major part del país. També s’ha fet notar la manca de informació tècnica i econòmica sobre els diferents treballs relacionats amb els aprofitaments forestals (entre ells, sobre tot, el vuit existent sobre mecanització), que facilitin als actors del sector i al planejament els coneixements necessaris per garantir una feina ben feta i uns preus justos. En aquesta línia, s’ha manifestat igualment que la manca d’informació sobre dades del mercat forestal no permet trencar la seva opacitat actual i afavorir la transparència i el realisme econòmics. Finalment, s’ha esmentat la necessitat de donar un caràcter diferenciat als productes forestals clarament mediterranis.

Un forma d’enfocar la solució d’aquests problemes podria passar per:

* **La creació dins de l’administració forestal d’una oficina estadística** que recullis: la informació cadastral i cartogràfica, en bona part existent; el planejament vigent; les dades del mercat forestal, ect..., i la fes de fàcil accés a tots els agents del sector
* **L’elaboració d’un programa d’estudi i recerca**, amb els objectius esmentats anteriorment que podrien desenvolupar les institucions que ja recolza la Generalitat de Catalunya, però que no tenen cap línia conjunta de treball: Centre de Recerca Ecològica i Aplicacions Forestals (CREAF); Centre Tecnològic Forestal de Catalunya (CTFC); Institut Català de la Fusta (INCAFUST); Institut Català del Suro (ICSuro); i d’altres privades i públiques

**Canvis en l’àmbit del planejament, en el seus objectius i en la participació**

S’ha comprovat al llarg del document que, ras i curt, **el planejament finca per finca no ha aconseguit superar el 30% de la superfície forestal privada en els darrers 23 anys.** Sembla, doncs, que ha arribat el moment de complementar la línia d’actuació vigent amb altres alternatives que portin a l’ordenament forestal de tot el país.

Una punt de partida, per aconseguir-ho, es el de **considerar un nou àmbit de planejament** que garanteixi una superfície de treball suficient per: superar la immobilització associada al 98% de la superfície forestal privada; racionalitzar serveis comuns, com ara la xarxa de camins (avui dissenyats finca per finca), la prevenció d’incendis o la gestió del lleure; i facilitar la reducció de tots els costos de manteniment i dels aprofitaments.

Aquesta unitat ideal podria ser la comarca, això centraria l’activitat d’ordenament i les seves conseqüències en 42 plans, corresponents a 41 comarques mes la Vall d’Aran. La superfície mitja dels plans seria de 46.600 ha, perfectament assumibles amb la tecnologia actual.

Aquests plans podrien estar constituïts per la suma dels planejament existent i el nou planejament que, en totes les propietats de menys de 200 ha hauria de fer-se per rodals o parcel·les. El rodal garantiria en tot moment el manteniment dels límits de la propietat dels associats i es defugiria, així, de la concentració parcel·laria o d’altres formes que poguessin significar o fer pensar en la dissolució patrimonial.

**El primer objectiu de cada pla seria el de definir les parcel·les o rodals generadors de rendes, fossin del tipus que fossin, i les parcel·les sense activitat econòmica immediata**. En segon lloc, a cada unitat se li hauria d’assignar uns objectius i la manera d’aconseguir-los.

Per realitzat i gestionar aquest planejament caldrien, uns bancs de dades ben organitzats que lliguessin cadastre, tipus i estat de la vegetació, pendents, infraestructures, mètodes silvícoles, ect, que permetessin conèixer en cada moment l’estat del rodal o pacel.la. Evidentment, el gruix del inventari hauria de fer-se amb noves tecnologies com, per exemple, la teledetecció. El pla agruparia totes les finques estiguessin o no associades.

El mateix banc de dades permetria definir anualment la oferta de productes dels boscos integrats al pla, els costos de manteniment de les zones no productives i les inversions previstes per tota la zona, adaptant-les a les possibilitats econòmiques reals de cada any.

Els boscos públics, tard o d’hora, també haurien de participar en aquest plantejament i sumar els seus plans d’ordenació al planejament forestal general de la comarca.

**Aquest planejament hauria de ser el resultat de la concertació entre els principals interessos relacionats amb els boscos**. Fonamentalment: els propietaris; els ajuntaments, que tenen la capacitat de classificar els sols i la obligació de vetllar per la prevenció dels incendis forestals; la Generalitat, que representa els interessos forestals generals del país i els drets del ciutadans; la industria, sobre tot en aquelles comarques que hi te una presencia notable; la delegació de les associacions comarcals de caràcter social i ambiental; i la resta d’institucions territorials (Diputacions i Consells Comarcals), relacionades amb la política forestal.

Aquest Pla i les seves revisions haurien de ser aprovades d’una forma general, després de sortir a informació publica, i vincularia al conjunt de la societat i les seves institucions.

**La gestió directa del planejament correspondria a la Federació comarcal** d’associacions de propietaris i podria estar finançada per la mateixa associació, allà on hi haguessin beneficis suficients; per els ajuts públics, on no hi hagués rendibilitat forestal; o per una combinació d’ambdós sistemes. La venda de productes podria fer-se a traves de les Federacions comarcals o podria realitzar-la una central de vendes amb capacitat per mobilitzar els productes obtinguts i aconseguir els millors preus possibles a Catalunya o fora de Catalunya.

Els costos relacionats amb l’ús social de les propietats forestals privades podria finançar-se a través d’un carnet d’usuari que oferís avantatges importants als qui el tinguessin

**Passar d’una actitud de control a una de cooperació**

La tradició forestal espanyola, que te una influencia indubtable en l’administració forestal catalana, s’ha caracteritzat des de la seva creació per una visió centralista, jeràrquica, reglamentista i prepotent.

Aquestes característiques no han afavorit la recerca de la participació i el debat dels diferents actors relacionats amb els boscos. Per això, l’administració forestal actua com a jutge de moltes situacions en les que espera que li portin els assumptes a la tarima de la sala de vistes per dictaminar positiva o negativament l’assumpte.

Tot el sistema que es proposa en els paràgrafs anteriors exigeix un canvi d’actitud important a l’administració forestal i els seus servidors. **Si la situació actual es: “Planifiqueu o demaneu, porteu el tema a casa nostra i ja decidirem”; la nova orientació seria: “Seiem amb vosaltres per planificar i consensuem un resultat”**

De l’actitud passiva actual a l’activa que es proposa, serà necessari recorre un nou camí amb dificultats inicials, però, plausiblement, amb resultats molt satisfactoris. Evidentment, el compromís i la corresponsabilització dels actors forestals a traves del planejament reduirà la burocràcia i, també, les polítiques de policia, cares i poc amables.

**El futur del bosc privat**

L’anàlisi i les idees que s’han desenvolupat en aquest treball estan allunyades de les preocupacions de molts actors significatius del mon forestal català. Tant l’administració forestal i els seus funcionaris, com els sindicats mes representatius dels interessos de la propietat, i els investigadors i universitaris, centren els seus interessos en altres temes, potser mes sofisticats, potser menys compromesos. Els partits polítics, després de la discussió de la Llei forestal de 1988 i dels debats periòdics que sorgeixen en èpoques de grans incendis forestals, tenen altres coses mes urgents que tractar.

Tanmateix, les qüestions més bàsiques que planteja aquest document són els fonaments d’uns boscos vigorosos i un aprofitament econòmic viable. La critica que exposa, fonamentada en dades publiques, no hauria de indignar a tots aquells mes vinculats als resultats que es discuteixen i que puguin sentir-se enjudiciats, tot el contrari, hauria d’animar-los a contradir el que no creuen que sigui veritat i a reflexionar sobre el que creuen que es raonable.

En qualsevol cas, aquest document ha posat l’accent sobre quatre o cinc temes que d’una o altre manera haurien de resoldre’s. No fer-ho aguditzarà els problemes.

Arrossegarà cap a la pèrdua de valor de fusta i propietats. La gestió forestal privada subvencionada no es una solució, es un miratge que només auxilia a un nombre reduït de propietaris i que difícilment es podrà estendre a la totalitat de finques forestals.

L’administració forestal, sense una voluntat decidida de tractar a fons aquesta situació, seguirà perdent pes en les decisions relacionades amb la superfície forestal i acabarà tenint un paper marginal en les polítiques agràries i territorials.

La industria, que en moltes ocasions ha pogut beneficiar-se de l’atomització de la propietat cada vegada patirà més per poder assolir unes dimensions que la facin viable en un mercat que creix i creix.

La participació i la concertació seguiran tenint un perfil baix.

Els més pessimistes poden dir que, faci el que es faci, l’evolució del mon forestal anirà en la direcció que apuntàvem. Ara be els optimistes, els que creuen en el pensament útil, consideraran que res es pot donar per perdut en els boscos privats, i que queda molt espai per moure’s.